pythainlp/thai-wiki-dataset-v4 huggingface dataset:
เบียทริซ อะโบยาเด

เบียทริซ อะโบยาเด (24 สิงหาคม ค.ศ. 1935 –) เป็นบรรณารักษ์ชาวไนจีเรียและศาสตราจารย์เกษียณอายุด้านบรรณารักษ์ศึกษาที่มหาวิทยาลัยอีบาดัน โดยได้รับการอธิบายว่าเป็นผู้บุกเบิกด้านบรรณารักษ์ศาสตร์ในประเทศไนจีเรียโดยบริการสารานุกรมห้องสมุดกับสารสนเทศโลก ซึ่งอะโบยาเดทำงานในห้องสมุดมหาวิทยาลัยอีบาดันและมหาวิทยาลัยอีเล-อีเฟ
ชีวิตในวัยเด็กและการศึกษา.
อะโบยาเดสำเร็จการศึกษาระดับประถมศึกษาที่โรงเรียนประถมศึกษาคริสตจักรของพระคริสต์ โพโรกัน อีเจบูโอเด เธอได้ดำเนินการต่อไปที่ควีนส์คอลเลจ เลกอส เพื่อศึกษาระดับมัธยมศึกษาระหว่าง ค.ศ. 1948 ถึง 1951 ครั้นระหว่าง ค.ศ. 1952 ถึง 1953 เธอสำเร็จการศึกษาระดับไฮสกูลที่ควีนส์คอลเลจ อีเด เธอได้รับปริญญาสาขาภาษาอังกฤษเป็นครั้งแรกจากมหาวิทยาลัยอีบาดันใน ค.ศ. 1960 จากนั้นจึงได้รับปริญญาเพิ่มเติมจากมหาวิทยาลัยมิชิแกนใน ค.ศ. 1964 กระทั่งใน ค.ศ. 1970 เธอสำเร็จการศึกษาระดับปริญญาเอกจากมหาวิทยาลัยอีบาดัน ทั้งนี้ เธอแต่งงานกับศาสตราจารย์ โอเจทันจี อะโบยาเด ผู้เป็นศาสตราจารย์ด้านเศรษฐศาสตร์ ตั้งแต่ ค.ศ. 1961 จนกระทั่งเขาเสียชีวิตใน ค.ศ. 1994
อาชีพ.
อะโบยาเดไม่ได้เป็นบรรณารักษ์ แต่ใช้เวลาช่วงสั้น ๆ ที่บรรษัทแพร่ภาพกระจายเสียงไนจีเรีย ก่อนที่เธอจะเข้าร่วมห้องสมุดของมหาวิทยาลัยอีบาดันในฐานะผู้ช่วยบรรณารักษ์ใน ค.ศ. 1962 ในไม่ช้าเธอก็เข้ารับตำแหน่งใหม่ในฐานะหัวหน้าผู้จัดทำรายการบัญชีที่มหาวิทยาลัยอีเฟใน ค.ศ. 1965 สามปีต่อมาเธอกลับมาที่มหาวิทยาลัยอีบาดันเพื่อเป็นผู้นำบริการผู้อ่าน กระทั่งใน ค.ศ. 1972 เธอเริ่มสอนที่นั่นเมื่อได้เป็นอาจารย์มหาวิทยาลัยในภาควิชาบรรณารักษศาสตร์
ใน ค.ศ. 1978 เธอได้รับการเลื่อนตำแหน่งจากอาจารย์อาวุโสเมื่อดำรงตำแหน่งศาสตราจารย์ด้านบรรณารักษศาสตร์ที่มหาวิทยาลัยอีบาดัน รวมถึงดำรงตำแหน่งหัวหน้าภาควิชาห้องสมุด, จดหมายเหตุ และสารสนเทศศึกษาที่มหาวิทยาลัยดังกล่าว เธอยังดำเนินการระบบสารสนเทศการพัฒนาชนบท (RUDIS) ซึ่งเพิ่มการเข้าถึงข้อมูลให้แก่คนในชนบทในทวีปแอฟริกา ซึ่งงานของเธอกับระบบสารสนเทศการพัฒนาชนบทเผยให้เห็นว่าห้องสมุดในชนบทของประเทศไนจีเรียมีความต้องการใช้งานเป็นหลัก โดยหนังสือห้องสมุดดังกล่าวได้รับการนำมาใช้เพื่อแสดงวิธีปรับปรุงสาธารณูปโภค เช่น ถนน, ไฟฟ้า, การเงิน และประปา ที่ผู้อ่านจะได้เรียนรู้เกี่ยวกับโอกาสการจ้างงานที่ไม่ใช่ในท้องถิ่น ตลอดจนข้อมูลเกี่ยวกับปุ๋ย และโอกาสในการซื้อขาย
กระทรวงที่ดิน โครงสร้างพื้นฐาน การขนส่ง และการท่องเที่ยว

กระทรวงที่ดิน โครงสร้างพื้นฐาน การขนส่ง และการท่องเที่ยว (; โรมาจิ: "Kokudo Kōtsū-shō", อักษรย่อ MLIT) เป็นกระทรวงของรัฐบาลญี่ปุ่น มีอำนาจหน้าที่ในการวางแผนที่ดินแห่งชาติ, เมือง, อาคาร, บ้านเรือน, แม่น้ำ, ท่าเรือ, การทำนุบำรุงรัฐบาล, การสำรวจที่ดินแห่งชาติ, การคมนาคม, นโยบายการท่องเที่ยว, การให้บริการอุตุนิยมวิทยา, การวางมาตรการรับมือภัยพิบัติ และความมั่นคงทางทะเล
กระทรวงที่ดินฯ ก่อตั้งขึ้นตามแผนปฏิรูปการบริหารราชการแผ่นดินใน ค.ศ. 2001 ซึ่งเป็นการรวมกระทรวงคมนาคม, กระทรวงการก่อสร้าง, สำนักงานพัฒนาฮกไกโด และสำนักงานที่ดินแห่งชาติ มีอำนาจหนึ่งในสามของกฎหมายและคำสั่งทั้งมวลในประเทศญี่ปุ่น และเป็นกระทรวงที่ใหญ่ที่สุดในแง่ของข้าราชการ อีกทั้งยังเป็นองค์การฝ่ายบริหารของรัฐบาลญี่ปุ่นที่ใหญ่เป็นลำดับสองรองจากกระทรวงป้องกันประเทศ กระทรวงฯ กำกับดูแลองค์กรภายนอก 4 องค์กรรวมถึงหน่วยยามฝั่งญี่ปุ่น และสำนักงานการท่องเที่ยวญี่ปุ่น
ส่วนราชการ.
กระทรวงที่ดินฯ มีการแบ่งส่วนราชการดังนี้
ภูริพล บุญสอน

ภูริพล บุญสอน (13 มกราคม พ.ศ. 2549) เป็นนักวิ่งระยะสั้นชาวไทยในระยะ 100 และ 200 เมตร 
ปัจจุบันภูริพลถือครองสถิติประเทศไทยในระยะ 100 เมตร (10.06) และ 200 เมตร (20.19), สถิติซีเกมส์ 200 เมตร (20.37), อันดับ 1 สถิติโลกรุ่นอายุไม่เกิน 18 ปี ระยะ 100 เมตร (10.06) และอันดับ 1 นักวิ่งอายุ 16 ปี ที่เร็วที่สุดในโลก ในระยะ 100 เมตร (10.09) รวมถึงอยู่อันดับ 3 ของนักวิ่งระยะ 200 เมตร รุ่นอายุไม่เกิน 18 ปี (20.37) เป็นรองเออร์ริยอน ไนต์ตัน (19.49) และยูเซน โบลต์ (19.93)
ประวัติ.
ภูริพลเกิดที่จังหวัดสุรินทร์ แต่ไปเติบโตที่จังหวัดสมุทรปราการ ศึกษาที่โรงเรียนเซนต์ราฟาแอลตั้งแต่สมัยชั้นประถมต้น เริ่มแข่งขันวิ่งครั้งแรกเมื่ออายุ 10 ปี จนกระทั่งชั้นประถมศึกษาปีที่ 5 ย้ายไปโรงเรียนอัสสัมชัญสมุทรปราการ และเรียนจนจบชั้นมัธยมศึกษาปีที่ 6
ภูริพลมีแผนศึกษาต่อที่สหรัฐ
การแข่งขันภายในประเทศ.
ในการแข่งขันกีฬาแห่งชาติ ครั้งที่ 47 ที่จังหวัดศรีสะเกษ ภูริพลในวัย 16 ปี ได้ทำลายสถิติใหม่ของประเทศไทยในการวิ่ง 100 และ 200 เมตร ด้วยเวลา 10.19 วินาที และ 20.58 วินาที ตามลำดับ
การแข่งขันกรีฑาระดับประเทศ.
ภูริพลเป็นเจ้าของสถิติซีเกมส์ วิ่ง 200 เมตรชาย ด้วยเวลา 20.37 วินาที ซึ่งแข่งขันในรายการซีเกมส์ 2021
ในการแข่งขันกรีฑาเยาวชนอายุไม่เกิน 20 ปี ชิงแชมป์โลก 2022 ที่ประเทศโคลอมเบีย ในรอบรองชนะเลิศของการแข่งขันวิ่ง 100 เมตร ภูริพลสร้างสถิติประเทศไทยใหม่ด้วยเวลา 10.09 วินาที (+0.7 เมตร/วินาที) รวมถึงเป็นสถิติที่ดีที่สุดของโลกในรุ่นนักวิ่งอายุไม่เกิน 18 ปี (สถิตินี้ถูกทำลายโดยคริสเตียน มิลเลอร์ ด้วยเวลา 10.06 วินาที เมื่อวันที่ 8 กรกฎาคม พ.ศ. 2566) ส่วนในรอบชิงชนะเลิศ ทำเวลาได้เป็นอันดับ 4 ด้วยเวลา 10.12 วินาที
พ.ศ. 2566 ในการวิ่ง 200 เมตรชาย รอบชิงชนะเลิศ ซีเกมส์ 2023 ภูริพลมีอาการกล้ามเนื้อกระตุกระหว่างการวิ่ง ทำให้ไม่ได้ลงแข่งขันในรายการ วิ่ง 100 เมตรชาย และผลัด 4x100 เมตรชาย ต่อมาเดือนกรกฎาคมปีเดียวกัน ภูริพลลงแข่งขันกรีฑาชิงแชมป์เอเชีย 2023 ที่จัดขึ้นที่กรุงเทพ ได้เหรียญทองวิ่งผลัด 4x100 เมตรชายไทย ด้วยเวลา 38.55 วินาที ทำลายสถิติเดิมของการแข่งขันนี้ พร้อมทำลายสถิติประเทศไทยด้วย
ในการแข่งขันกีฬากรีฑาในเอเชียนเกมส์ 2022 ที่หางโจว ประเทศจีน การแข่งขันกรีฑาชาย 100 เมตร ทำเวลาในรอบรองชนะเลิศได้ 10.06 วินาที ทำลายสถิติของตัวเอง และเป็นสถิติใหม่ประเทศไทย และในรอบชิงชนะเลิศ วิ่งเข้าเส้นชัยเป็นอันดับที่ 2 ทำลายสถิติตัวเอง และสถิติประเทศไทยได้อีกครั้ง ด้วยเวลา 10.02 วินาที คว้าเหรียญเงิน ภูริพลได้กลับมาเป็นเจ้าของสถิตินักวิ่งที่เร็วที่สุดในโลกรุ่นอายุไม่เกิน 18 ปี ระยะ 100 เมตร ในขณะที่ภูริพลอายุ 17 ปี 260 วัน สถิติร่วมกับคริสเตียน มิลเลอร์ ที่เวลา 10.06 วินาที (สถิติ 10.02 วินาที ไม่รับการบันทึกเป็นสถิติเนื่องจากแรงลม +2.4)
ในการแข่งขันโอลิมปิกฤดูร้อน 2024 ที่ประเทศฝรั่งเศส ประเภทการแข่งขันกรีฑา วิ่ง 100 เมตรชาย ภูริพลเข้าเส้นชัยเป็นอันดับ 3 ของฮีตที่ 4 สถิติ 10.13 วินาที เข้ารอบรองชนะเลิศ รอบรองชนะเลิศวิ่งอยู่ในฮีตที่ 3 วิ่งเข้าเส้นชัยเป็นอันดับที่ 9 สถิติ 10.14 วินาที ไม่ผ่านเข้ารอบชิงชนะเลิศ
ในการแข่งขันกรีฑาเยาวชนโลกรุ่นอายุไม่เกิน 20 ปี (World Athletics U20 Championships) ที่ลิมา ประเทศเปรู ภูริพลได้รับเหรียญเงินทำเวลาได้ 10.22 วินาที (-0.9) ในรอบชิงชนะเลิศวิ่งผลัด 4×100 เมตร ภูริพลวิ่งเป็นไม้สุดท้าย โดยสามารถวิ่งจากรองสุดท้ายจนเข้าเส้นชัยที่อันดับ 3 ทำให้ได้รับเหรียญทองแดง ด้วยเวลา 39.39 วินาทีและยังสร้างสถิติใหม่ของไทยวิ่งผลัด 4×100 เมตร ในรุ่นอายุไม่เกิน 20 ปี
ความสำเร็จ.
ข้อมูลจากเว็บไซต์กรีฑาโลก
รายชื่อรัฐของอาร์เจนตินาเรียงตามดัชนีการพัฒนามนุษย์

ตารางต่อไปนี้แสดงรายชื่อรัฐและนครปกครองตนเองของประเทศอาร์เจนตินา โดยจัดลำดับตามดัชนีการพัฒนามนุษย์ รายงานฉบับล่าสุดจัดทำขึ้นในปี 2564 และครอบคลุมข้อมูลในปี 2562 จัดทำโดยมหาวิทยาลัยรัดเบาด์ไนเมเคิน
โอกูตามะ

โอกูตามะ  เป็นเมืองที่ตั้งอยู่ในส่วนตะวันตกของมหานครโตเกียว ประเทศญี่ปุ่น ณ วันที่ 1 เมษายน ค.ศ. 2021 เมืองนี้มีประชากรประมาณ 4,949 คน ความหนาแน่นของประชากร 22 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
โอกูตามะตั้งอยู่บริเวณเทือกเขาโอกูตามะทางตะวันตกของโตเกียว เป็นเขตเทศบาลที่มีขนาดพื้นที่ใหญ่ที่สุดในโตเกียว มีภูเขาคูโมโตริซึ่งเป็นยอดเขาที่สูงที่สุดในโตเกียวที่ระดับความสูง 2,017 เมตร และเป็นจุดบรรจบเขตแดนของมหานครโตเกียว จังหวัดไซตามะ และจังหวัดยามานาชิ จุดเหนือสุดและจุดตะวันตกสุดของโตเกียวก็อยู่ในโอกูตามะ นอกจากนี้ยังมีทะเลสาบโอกูตามะและเขื่อนโอโงจิ ซึ่งเป็นแหล่งน้ำที่สำคัญของโตเกียว ก็ตั้งอยู่ในเมืองโอกูตามะเช่นเดียวกัน
ประชากร.
ตามข้อมูลสำมะโนของญี่ปุ่น ประชากรของโอกูตามะลดลงอย่างต่อเนื่องตั้งแต่ช่วงทศวรรษ 1950 ปัจจุบันโอกูตามะมีจำนวนประชากรคิดเป็นสองในสามของจำนวนประชากรเมื่อหนึ่งศตวรรษก่อน
กปาละ

กปาละ  หรือ กบาลในภาษาไทย คือ กะโหลกศีรษะมนุษย์ที่นำมาทำถ้วยสำหรับประกอบพิธีกรรมของทางศาสนาและลัทธิต่าง ๆ เช่น ศาสนาฮินดู ลัทธิตันตระ ลัทธิศักติ ศาสนาพุทธนิกายวัชรยาน เป็นต้น กบาลนั้นเป็นสัญลักษณ์แห่งปัญญา และสัญลักษณ์ของการก้าวข้ามในคติต่าง ๆ
ประติมานวิทยา.
ศาสนาฮินดู.
ในประติมานวิทยาของเทวรูปในศาสนาฮินดูเป็นเทพอาวุธและสัญลักษณ์ของเทวดาในศาสนาฮินดูหลายพระองค์ซึ่งมีลักษณะดุร้าย เช่น พระแม่กาลี พระแม่มริอัมมัน พระไภรวะ พระกาล (พระกาฬไชยศรี) พระนางโยคินี เป็นต้น
ศาสนาพุทธนิกายวัชรยาน.
ในประติมานวิทยาของเทวรูปในศาสนาพุทธนิกายวัชรยานเป็นเทพอาวุธและสัญลักษณ์ของ เทพเจ้าและธรรมบาลหลายพระองค์ซึ่งมีลักษณะดุร้าย เช่น พระมหากาล พระแม่ฑากินี พระแม่วัชรโยคินี เป็นต้น
พระชางคุลีกุมารี

พระแม่ชางคุลี ("Jāṅgulī",) คือเทวีในศาสนาพุทธ
ในมหายานและวัชรยาน เป็นผู้รักษาพิษงูและพิษนาค ในทางบุคลาธิษฐานของเถรวาท พระนางคือเทวีที่มาจากขันธปริตร
บ้านนาเขาลม

บ้านนาเขาลม  เป็นหมู่บ้านในแขวงบอลิคำไซในภาคตะวันตกของประเทศลาว อยู่ในเมืองปากซัน ไปทางทิศตะวันออกโดยทางถนนจากหนองบัวและเมืองปากซันใกล้ชายแดนระหว่างลาวกับไทย บ้านนาเขาลมเป็นจุดทิศตะวันออกของถนนที่ทอดออกไปเมืองปากซัน ที่บ้านนาเขาลมถนนแยกจากเหนือ-ใต้ เป็นเมืองเล็ก ๆ ของเมืองบอลิคำอยู่ในภาคเหนือ
เมืองบอลิคำ

เมืองบอลิคำ  เป็นเมืองแม่น้ำในแขวงบอลิคำไซในภาคตะวันตกของประเทศลาว เป็นเมืองหลวงของเมืองบริคัณฑ์ ไปทางทิศเหนือโดยถนนจากบ้านนาเขาลม
เมืองบอลิคำอยู่ในแม่น้ำซัน ทอดยาวด้วยสะพานเบลีย์ กองทัพลาวมีฐานทัพสำคัญอยู่ที่เมืองบอลิคำ
ฟ.แฟน

ฟ.แฟน เป็นคอนเสิร์ตของ ธงไชย แมคอินไตย์ จัดขึ้นวันที่ 30 พฤศจิกายน - 1 ธันวาคม พ.ศ. 2545 จำนวน 2 รอบ เป็นคอนเสิร์ตเปิดอัลบั้ม ซึ่งจัดภายหลังจากอัลบั้มชุดรับแขกวางแผง โดยแสดงที่ อิมแพ็ค เมืองทองธานี อำเภอปากเกร็ด จังหวัดนนทบุรี มีแขกรับเชิญเป็นศิลปินที่ร่วมร้องเพลงแฟนจ๋า ได้แก่ จินตหรา พูนลาภ นัท มีเรีย และ แคทรียา อิงลิช 
จากความสำเร็จของอัลบั้มชุดรับแขก และคอนเสิร์ต ฟ.แฟน เขามีคอนเสิร์ตอีกครั้ง โดยใช้ชื่อว่า ฟ.แฟน ฟันแฟร์ จัดขึ้นวันที่ 22 - 23 กุมภาพันธ์ 2546 จำนวน 3 รอบ โดยแขกรับเชิญเช่นเดียวกับคอนเสิร์ต ฟ.แฟน และทัวร์คอนเสิร์ตในช่วงเดือนมีนาคม -เมษายน 2546 จำนวน 9 จังหวัด ได้แก่ ขอนแก่น นครราชสีมา นครสวรรค์ พิษณุโลก เชียงราย เชียงใหม่ สุราษฎร์ธานี ภูเก็ต สงขลา
บทเพลงในคอนเสิร์ต.
คอนเสิร์ต ฟ.แฟน.
รอบ 30 พฤศจิกายน - 1 ธันวาคม พ.ศ. 2545
คอนเสิร์ต ฟ.แฟน ฟันแฟร์.
รอบ 22 - 23 กุมภาพันธ์ พ.ศ. 2546
กิจกรรม.
ภายหลังจากสิ้นสุดการแสดงคอนเสิร์ต ฟ.แฟน และ ฟ.แฟน ฟันแฟร์ ณ อิมแพ็ค เมืองทองธานี กรุงเทพฯ เขามีทัวร์คอนเสิร์ต ฟ.แฟน ฟันแฟร์ ณ จังหวัดต่างๆ ในช่วงเดือนมีนาคม - เมษายน 2546 จำนวน 9 จังหวัด ได้แก่
ความสำเร็จ.
จีเอ็มเอ็ม แกรมมี่ มีการผลิต และจัดจำหน่ายวีซีดีบันทึกการแสดงคอนเสิร์ต ฟ.แฟน ฟ.แฟน ฟันแฟร์ และทัวร์คอนเสิร์ต ฟ.แฟน ฟันแฟร์ 3 ภาค (ภาคเหนือ ภาคใต้ ภาคอีสาน) และผลสืบเนื่องจากอัลบั้มชุดรับแขก และคอนเสิร์ต ทำให้บันทึกการแสดงคอนเสิร์ตดังกล่าว มียอดจำหน่ายรวม 3 ล้านแผ่น เป็นประวัติศาสตร์ของวงการเพลงไทย และจากสรุปผลยอดจำหน่ายอัลบั้ม และคอนเสิร์ต พบว่าคอนเสิร์ต ฟ.แฟน เป็นคอนเสิร์ตที่มีการจำหน่ายบัตรหมดเร็วที่สุด
ทิกบาล

ทิกบาล  ตามจักรวาลวิทยาในศาสนาพราหมณ์ คือ เทพผู้รักษาทิศ ทั้ง 8 ทิศ มีเทพหรือเทวดาผู้รักษาที่ประจำทิศหลักทั้ง 4 ทิศ คือ เทพผู้รักษาทิศอุดรหรือทิศเหนือ เทพผู้รักษาทิศบูรพาหรือทิศตะวันออก เทพผู้รักษาทิศทักษิณหรือทิศใต้ และเทพผู้รักษาทิศประจิมหรือทิศตะวันตก และประจำทิศรอง ซึ่งเป็นทิศย่อยหรือทิศเฉียง อีก 4 ทิศ คือ เทพผู้รักษาทิศอีสานหรือทิศตะวันออกเฉียงเหนือ เทพผู้รักษาทิศอาคเนย์หรือทิศตะวันออกเฉียงใต้ เทพผู้รักษาทิศหรดีหรือทิศตะวันตกเฉียงใต้ เทพผู้รักษาทิศพายัพหรือทิศตะวันตกเฉียงเหนือ ซึ่งเทพผู้รักษาทิศทั้ง แปดทิศรวมกันว่า "อัฐโลกบาล" โดยในศาสนาฮินดู เรียกท้าวโลกบาลว่าทิกบาล (ผู้รักษาทิศ) มี 8 องค์ คือ
พายุไต้ฝุ่นอัสนี (พ.ศ. 2558)

<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><table class="infobox ib-weather-event">
<templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/><templatestyles src="แม่แบบ:กล่องข้อมูล เหตุการณ์สภาพอากาศ/styles.css"/>
</table>
พายุไต้ฝุ่นอัสนี (อักษรโรมัน: Atsani) เป็นพายุหมุนเขตร้อนที่มีความรุนแรงที่สุดเป็นอันดับสองรองจากพายุไต้ฝุ่นเซาเดโลร์ และเป็นพายุลูกที่สิบหกในบริเวณมหาสมุทรแปซิฟิกทางตะวันตกในช่วงปี พ.ศ. 2558 พายุไต้ฝุ่นอัสนีเป็นพายุดีเปรสชันเขตร้อนลูกที่ 23, พายุโซนร้อนลูกที่ 16 และพายุไต้ฝุ่นลูกที่ 10 ในฤดูพายุไต้ฝุ่นแปซิฟิก พ.ศ. 2558 ก่อตัวขึ้นจากหย่อมความกดอากาศต่ำเมื่อวันที่ 14 สิงหาคม พ.ศ. 2558 ในมหาสมุทรแปซิฟิกตะวันตกเฉียงเหนือ ก่อตัวขึ้นทางเหนือของเอเนเวตัก และทางตะวันตกเฉียงใต้ของเกาะเวก ต่อมาหย่อมความกดอากาศต่ำก็ได้กลายเป็นพายุดีเปรสชันเขตร้อน เนื่องจากสภาพอากาศที่มีความแปรปรวนเป็นอย่างมาก พายุก็ได้ทวีกำลังแรงขึ้นอย่างรวดเร็ว และถึงสถานะพายุซูเปอร์ไต้ฝุ่นในวันที่ 19 สิงหาคม ตามระบบเตือนภัย และประสานงานภัยพิบัติทั่วโลก พายุไต้ฝุ่นอัสนีมีกำลังแรงสูงสุดด้วยความเร็วลม 285 กิโลเมตรต่อชั่วโมง (180 ไมล์ต่อชั่วโมง) หรือมีความเข้มข้นเทียบเท่าหมวด 5 ในระดับลมมาตราเฮอริเคนแซฟเฟอร์–ซิมป์สัน หลังจากนั้นไม่นานพายุไต้ฝุ่นอัสนีก็เริ่มอ่อนกำลังลงอย่างช้า ๆ และในวันต่อมาพายุก็ได้กลายเป็นพายุหมุนนอกเขตร้อนอยู่ทางตอนใต้ของปิตราปัฟลัฟสค์-คัมชัตสกี ประเทศรัสเซีย ทำให้เกิดคำเตือนสำหรับฝนตกหนัก และหิมะในบางส่วนของรัฐอะแลสกา พายุฤดูหนาวมีผลต่อทางตอนเหนือแฟร์แบงก์ รัฐอะแลสกา จนถึงเย็นวันที่ 27 สิงหาคม
พายุไต้ฝุ่นอัสนีเป็นพายุหมุนเขตร้อนที่มีขนาดใหญ่ที่สุดอยู่ทางตะวันออกในมหาสมุทรแปซิฟิกตะวันตก และก่อตัวขึ้นในเวลาเดียวกันกับพายุไต้ฝุ่นโคนี พายุตั้งอยู่ประมาณ 2,575 กิโลเมตร (1,600 ไมล์) ทางตะวันออกของพายุไต้ฝุ่นโคนี และทางตะวันออกเฉียงใต้ของโตเกียวไปประมาณ 2,010 กิโลเมตร (1,250 ไมล์) ผู้สังเกตการณ์ส่วนใหญ่คอยเฝ้าดูพายุด้วยความสนใจเพื่อดูว่าพายุทั้ง 2 ลูก จะขึ้นสู่ความรุนแรงเป็นพายุซูเปอร์ไต้ฝุ่นพร้อมกัน หรือไม่ แต่พายุไต้ฝุ่นอัสนีไปถึงจุดความรุนแรงสูงสุดพายุซูเปอร์ไต้ฝุ่นระดับ 5 ก่อนพายุไต้ฝุ่นโคนี พายุทั้ง 2 ลูก พัฒนาไปพร้อมกันภายในระยะไม่กี่ร้อยไมล์จากกันและกัน แต่พายุแต่ละลูกก็ดำเนินชีวิตด้วยตัวของมันเอง และจะมีผลลัพธ์ที่แตกต่างกันอย่างมาก พายุไต้ฝุ่นโคนีเป็นภัยคุกคามร้ายแรงที่สุดต่อแผ่นดินอย่างประเทศไต้หวัน และประเทศญี่ปุ่น เป็นต้น
ในข้อมูลดาวเทียมสังเกตการณ์แสดงถึงพื้นที่ที่เมฆ และเม็ดฝนสะท้อนสัญญาณที่แรงที่สุดกลับไปยังเรดาร์ดาวเทียม พื้นที่เหล่านี้มีฝนตกหนักที่สุด และมีพายุฝนฟ้าคะนองที่มีขนาดใหญ่มาก ๆ ข้อมูลดาวเทียมสังเกตการณ์ได้เคลื่อนตัวผ่านตาพายุไปทางทิศตะวันตก ทำให้สามารถมองเห็นผนังตาที่ลาดลงด้านนอกของพายุ การพาความร้อน ปริมาณน้ำฝนที่เข้มข้น และโครงสร้างเมฆได้อย่างดี เมฆของพายุไต้ฝุ่นอัสนีมีความสูงประมาณ 16 กิโลเมตร (10 ไมล์) เป็นที่จุดสูงสุด
ประวัติทางอุตุนิยมวิทยา.
ประวัติทางอุตุนิยมวิทยาของพายุไต้ฝุ่นอัสนี
หมายเหตุ.
<templatestyles src="Reflist/styles.css" />
วัดสะแก (จังหวัดนครราชสีมา)

วัดสะแก ตั้งอยู่ที่ถนนสุรนารี ตำบลในเมือง อำเภอเมืองนครราชสีมา จังหวัดนครราชสีมา ด้านนอกคูเมืองเก่าทางทิศตะวันตก ปัจจุบันเป็นพระอารามหลวงชั้นตรี ชนิดสามัญ
ประวัติ.
พ.ศ. 2230 วัดสะแก สังกัดคณะสงฆ์มหานิกาย ไม่ปรากฎนามผู้สร้างที่ชัดเจน คาดการณ์ว่าน่าจะเป็นพ่อค้า ประชาชนภายในระแวกนั้นร่วมกันสร้างขึ้น 
พ.ศ. 2505 จัดตั้งเป็นสำนักศาสนศึกษาพระปริยัติธรรม ทั้งแผนกธรรมและแผนกบาลี
พ.ศ. 2524 ได้รับพระราชทานวิสุงคามสีมา เมื่อวันที่ 9 ตุลาคม พ.ศ. 2524
พ.ศ. 2529 ได้รับการสถาปนาเป็นพระอารามหลวงชั้นตรี ชนิดสามัญ เมื่อวันที่ 1 ส.ค. พ.ศ. 2529
พระอุโบสถ.
อุโบสถวัดสะแก ถูกสร้างอย่างวิจิตรบรรจงและอลังการ โดยอุโบสถกว้าง 40 เมตร ยาว 80 เมตร สร้างด้วยคอนกรีตเสริมเหล็ก จตุรมุขมียอดปราสาท 7 ชั้น มีกำแพงแก้วโดยรอบ ด้านหน้าพระอุโบสถ มีศาลาราย 2 หลัง ด้านทิศหนือ เเละด้านทิศตะวันตก มีวิหารคต 
ระเบียงคดที่แสดงภาพศิลปะปั้นปูนนูนต่ำ ขนาด 4×6 เมตร ซึ่งประกอบด้วยภาพสถานที่สำคัญของทางศาสนา 6 ภาพ ภาพเล่าเรื่องพระสุธนและสัตว์ป่าหิมพานต์ 2 ภาพ และภาะเหตุการณ์สำคัญขององค์สัมมาสัมพทธเจ้าอีก 8 ภาพ
คิสมีมอร์

"คิสมีมอร์"  เป็นเพลงของนักร้องและแร็ปเปอร์อเมริกัน โดจาแคต ร้องรับเชิญโดยนักร้องอเมริกัน ซีซา เป็นซิงเกิลนำจากสตูดิโออัลบัมชุดที่สาม "แพลนเน็ตเฮอร์" (2021) เพลงออกจำหน่ายเมื่อวันที่ 9 เมษายน ค.ศ. 2021 ผ่านสังกัดเคโมซาบีและอาร์ซีเอเรเคิดส์ โดจา แคตเขียนเพลงร่วมกับซีซา, ดร.ลู้ก, สตีเฟน คิปเนอร์, เทร์รี แชดดิก, คาร์เตอร์ แลง และเยติ บีตส์ โดยคนหลังมีส่วนในการผลิตเพลงร่วมกับโรเก็ต ชาฮายด์และผลิตเพิ่มเติมโดยแลงและทิซฮิมเซลฟ์ โดยได้รับการอธิบายว่าเป็นเพลงป็อปที่มีอิทธิพลของดิสโก
เพลงยังได้สอดแทรกท่อนคอรัสของนักร้องอังกฤษ-ออสเตรเลีย โอลิเวีย นิวตัน-จอห์น จากเพลง "ฟิสิคัล" เมื่อ ค.ศ. 1981 ดังนั้นสตีฟ คิปเนอร์และเทร์รี แชดดิก จึงได้เครดิตเป็นผู้เขียนเพลงนี้ด้วย "คิสมีมอร์" กลายเป็นเพลงอันดับหนึ่งในนิวซีแลนด์ เม็กซิโก มาเลเซีย และสิงคโปร์ และขึ้นถึงห้าอันดับแรกในสิบแปดประเทศ รวมถึงแคนาดา สหราชอาณาจักร ออสเตรเลีย และสหรัฐ กลายเป็นเพลงของศิลปินหญิงที่อยู่ในสิบอันดับแรกยาวนานที่สุดในประวัติศาสตร์ชาร์ตฮอต 100 เพลงยังได้รับรางวัลแกรมมี สาขาการแสดงเพลงป็อปคู่หรือกลุ่มยอดเยี่ยม กลายเป็นครั้งแรกของโดจาแคตและซีซาที่ได้รับรางวัลแกรมมี นอกจากนั้นยังได้รับการเสนอชื่อเข้าชิงรางวัลบันทึกเสียงแห่งปีและเพลงแห่งปีด้วย
ศักติ

ในศาสนาฮินดูและศาสนาพุทธแบบทิเบต ศักติ  คือพลังอำนาจที่ขับเคลื่อนเอกภพ โดยเฉพาะในศาสนาฮินดูมีลัทธิศักติซึ่งบูชาพระแม่อาทิศักติเป็นพระเป็นเจ้า
ลัทธิศักติเกิดขึ้นภายหลังการเสื่อมถอยของศาสนาพุทธในอนุทวีปอินเดีย เทวีท้องถิ่นและพื้นเมืองต่าง ๆ รวมถึงวีรสตรีท้องถิ่นได้ถูกรวมเข้ากันเป็นเทวีทั้งของฮินดูและวัชรยาน แนวคิดของลัทธิศักติมีอิทธิพลต่อลัทธิไวษณพ (ลัทธิที่บูชาพระวิษณุเป็นหลัก) และ ลัทธิไศวะ (ลัทธิที่บูชาพระศิวะเป็นหลัก) โดยมีองค์เทวีต่าง ๆ เป็น "ศักติ/พลัง" ของพระวิษณุและพระศิวะตามลำดับ
พระสิตาตปัตรา

พระแม่ศิตาตปัตร  คือ พระโพธิสัตว์เทพนารีในศาสนาพุทธนิกายมหายาน วัชรยาน ตันตระ โดยในคติศาสนาพุทธนิกายมหายาน และวัชรยาน พระนางคือพลังของฉัตรที่คอยปกป้องคุ้มภัยและเป็นพระโพธิสัตว์ธรรมบาลผู้รักษาพระศาสนา ในทางบุคลาธิษฐานพระนางคือเทวีที่มาจากศูรางคมธารณีสูตร (ศูรางคมมนตร์)
เทศบาลตำบลโคกสำโรง

เทศบาลตำบลโคกสำโรง เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่บางส่วนของตำบลโคกสำโรง (ในเขตเทศบาลยกเลิกระบบหมู่) ในอำเภอโคกสำโรง จังหวัดลพบุรี เดิมมีฐานะเป็นสุขาภิบาลโคกสำโรงที่จัดตั้งขึ้นใน พ.ศ. 2498 ต่อมาในวันที่ 19 กุมภาพันธ์ พ.ศ. 2500 ได้มีพระราชกฤษฎีกายกฐานะขึ้นเป็น เทศบาลตำบลโคกสำโรง ซึ่งมีฐานะเป็นสุขาภิบาลเพียง 1 ปี 5 เดือน เนื่องจากมีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น การคมนาคมและการค้าขายเจริญมาก มีความเหมาะสมในการปกครองรูปแบบเทศบาลตำบล ในปี พ.ศ. 2564 เขตเทศบาลตำบลโคกสำโรงมีประชากรทั้งหมด 5,691 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอโคกสำโรง อยู่ห่างจากศาลากลางจังหวัดลพบุรีประมาณ 36.4 กิโลเมตร อยู่ห่างจากกรุงเทพมหานครประมาณ 178 กิโลเมตรตามทางหลวงแผ่นดินหมายเลข 1 เป็นที่ตั้งของตลาดโคกสำโรง เป็นตลาดสดที่มีขนาดใหญ่ที่สุดในจังหวัดลพบุรี และมีพื้นที่รับผิดชอบทั้งหมด 1.50 ตารางกิโลเมตรหรือคิดเป็น 937.5 ไร่
เทศบาลตำบลทองแสนขัน

เทศบาลตำบลทองแสนขัน เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 1–3, 9–10, 12 ตำบลบ่อทอง ในอำเภอทองแสนขัน จังหวัดอุตรดิตถ์ เดิมมีฐานะเป็นสุขาภิบาลทองแสนขันที่จัดตั้งขึ้นใน พ.ศ. 2528 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 4,562 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอทองแสนขัน อยู่ห่างจากศาลากลางจังหวัดอุตรดิตถ์ประมาณ 37.3 กิโลเมตร อยู่ห่างจากกรุงเทพมหานครประมาณ 465 กิโลเมตร ตรงกลางของเขตเทศบาลมีคลองตรอนไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 12.65 ตารางกิโลเมตรหรือคิดเป็น 7,906.25 ไร่
เทศบาลตำบลฟากท่า

เทศบาลตำบลฟากท่า เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 9 ตำบลฟากท่า และพื้นที่บางส่วนของหมู่ 3 ตำบลสองคอน ในอำเภอฟากท่า จังหวัดอุตรดิตถ์ เดิมมีฐานะเป็นสุขาภิบาลฟากท่าที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลฟากท่ามีประชากร 721 คน เป็นเทศบาลที่มีประชากรน้อยที่สุดเป็นอันดับสองในประเทศไทยและเป็นเทศบาลที่มีพื้นที่น้อยที่สุดเป็นอันดับสองในประเทศไทย
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอฟากท่า พื้นที่เทศบาลอยู่ห่างจากศาลากลางจังหวัดอุตรดิตถ์ประมาณ 119 กิโลเมตร อยู่ห่างจากกรุงเทพมหานครประมาณ 556 กิโลเมตรตามทางรถยนต์ ด้านใต้ของเขตเทศบาลมีแม่น้ำปาดไหลผ่าน มีพื้นที่รับผิดชอบทั้งหมด 0.45 ตารางกิโลเมตรหรือคิดเป็น 281.25 ไร่ แบ่งเขตการปกครองออกเป็น 2 ชุมชน คือ ชุมชนวังขวัญ และชุมชนบ้านบุ่ง ซึ่งแต่ละชุมชนได้จัดรูปแบบการดูแลความสงบเรียบร้อยออกเป็นคุ้มทั้งหมด 12 คุ้ม ซึ่งแต่ละคุ้มจะมีหัวหน้าคุ้มเพื่อเป็นตัวแทนประชาชนในการติดต่อประสานกับส่วนราชการ
เอ็นเอ็กซ์ที อิน ยัวร์ เฮาส์ (2022)

เอ็นเอ็กซ์ที อิน ยัวร์ เฮาส์  เป็นงาน อิน ยัวร์ เฮาส์ ครั้งที่ 30 จัดขึ้นเฉพาะนักมวยปล้ำจากค่ายดับเบิลยูดับเบิลยูอี เอ็นเอ๊กซ์ทีเท่านั้น งานออกอากาศแบบจ่ายเมื่อรับชมทั่วโลก โดยสตรีมผ่าน Peacock ในสหรัฐอเมริกา และดับเบิลยูดับเบิลยูอี เน็ตเวิร์ค ในระดับนานาชาติ โดยจะมีขึ้นในวันเสาร์ที่ 4 มิถุนายน ค.ศ. 2022
การสร้าง.
เบื้องหลัง.
อิน ยัวร์ เฮาส์ เป็นชุดรายการ PPV รายเดือนที่จัดโดย ดับเบิลยูดับเบิลยูอี (WWF ซึ่งภายหลังเปลี่ยนชื่อเป็น WWE) ตั้งแต่เดือนพฤษภาคม ค.ศ. 1995 ถึงกุมภาพันธ์ ค.ศ. 1999 การแสดงถูกยกเลิกหลังจาก St. Valentine's Day Massacre:In Your House ในเดือนกุมภาพันธ์ ค.ศ. 1999 เนื่องจากบริษัทได้ตั้งชื่อเฉพาะสำหรับ PPV รายการต่าง ๆ ในแต่ละเดือนไว้แล้ว อิน ยัวร์ เฮาส์ ถูกถ่ายทำขึ้นมาอีกครั้งในปี ค.ศ. 2020 ในงาน เอ็นเอ๊กซ์ที เทคโอเวอร์ ดังนั้น In Your House ในปี ค.ศ. 2022 จึงเป็น In Your House ครั้งที่ 30
คนยิงธนูเอ*

คนยิงธนูเอ*  เป็นหลุมดำใจกลางดาราจักรทางช้างเผือก ในวันที่ 12 พฤษภาคม ค.ศ. 2022 ตามเวลาในประเทศไทย เครือข่ายกล้องโทรทรรศน์ขอบฟ้าเหตุการณ์ได้ประกาศความสำเร็จในการถ่ายภาพหลุมดำบริเวณใจกลางทางช้างเผือกที่มีชื่อว่า คนยิงธนูเอ* ได้เป็นครั้งแรก เป็นการยืนยันการมีอยู่จริงของหลุมดำใจกลางดาราจักรทางช้างเผือก และยืนยันความถูกต้องของทฤษฎีสัมพัทธภาพทั่วไปของอัลเบิร์ต ไอน์สไตน์
คนยิงธนูเอ* เป็นหลุมดำมวลยิ่งยวด อยู่ห่างจากโลกประมาณ 27,000 ปีแสง มีมวลมากกว่าดวงอาทิตย์ถึง 4 ล้านเท่า มีเส้นผ่านศูนย์กลาง 60 ล้านกิโลเมตร เล็กกว่าหลุมดำเอ็ม87* ซึ่งอยู่ใจกลางดาราจักรเมซีเย 87 1,000 เท่า นักวิทยาศาสตร์กว่า 300 คน ต้องร่วมกันวิเคราะห์ข้อมูลกว่า 6 เทระไบต์ เป็นเวลาหลายปีกว่าจะได้ภาพถ่ายภาพแรกของหลุมดำคนยิงธนูเอ*
การศึกษาและการค้นพบ.
ใน ค.ศ. 1933 นักดาราศาสตร์ได้ค้นพบแหล่งกำเนิดคลื่นวิทยุปริศนาจากทิศทางของกลุ่มดาวคนยิงธนูซึ่งอยู่บริเวณใจกลางดาราจักรทางช้างเผือก นักดาราศาสตร์จึงได้เรียกชื่อของแหล่งกำเนิดคลื่นวิทยุปริศนานี้ตามชื่อของกลุ่มดาวคนยิงธนูว่า คนยิงธนูเอ* ต่อมานักดาราศาสตร์ได้ค้นพบว่า ดาวฤกษ์และกลุ่มแก๊สร้อนที่โคจรรอบวัตถุนี้มีการโคจรด้วยความเร็วที่สูงมาก จึงเป็นหลักฐานที่บ่งชี้ให้เห็นว่าวัตถุปริศนาที่มองไม่เห็นนี้จะต้องมีแรงโน้มถ่วงที่มหาศาลมาก ๆ ในปริมาตรที่น้อยมาก ๆ สอดคล้องกับคุณสมบัติของหลุมดำมวลยิ่งยวด การค้นพบหลักฐานที่บ่งชี้การมีอยู่ของหลุมดำใจกลางดาราจักรทางช้างเผือกนี้ทำให้นักดาราศาสตร์สองคนคือ ไรน์ฮาร์ท เก็นท์เซิล และแอนเดรีย เอ็ม. เกซ ได้รับรางวัลโนเบลสาขาฟิสิกส์ใน ค.ศ. 2020 ร่วมกับรอเจอร์ เพ็นโรส นอกจากการค้นพบนี้เราก็ไม่เคยมีการค้นพบอื่นที่บ่งชี้ถึงการมีอยู่ของหลุมดำใจกลางทางช้างเผือกนี้อีกเลย จนกระทั่งวันที่ 12 พฤษภาคม ค.ศ. 2022 เครือข่ายกล้องโทรทรรศน์ขอบฟ้าเหตุการณ์ได้ประกาศความสำเร็จในการถ่ายภาพหลุมดำคนยิงธนูเอ* สำเร็จเป็นครั้งแรก
ในการถ่ายภาพหลุมดำคนยิงธนูเอ* นักวิทยาศาสตร์ต้องใช้เทคโนโลยีที่มีความซับซ้อนมากกว่าการถ่ายภาพหลุมดำเอ็ม87* ที่ถ่ายได้ครั้งก่อน เนื่องจากกลุ่มแก๊สที่โคจรรอบหลุมดำคนยิงธนูเอ* ใชเวลาในการโคจรเร็วกว่ากลุ่มแก๊สที่โคจรรอบหลุมดำเอ็ม87* โดยใช้เวลาโคจรครบรอบไม่กี่วินาที ซึ่งหมายความว่าความสว่างและรูปแบบของแก๊สรอบ ๆ หลุมดำคนยิงธนูเอ* เปลี่ยนแปลงอย่างรวดเร็วในขณะที่ทีมกล้องโทรทรรศน์ขอบฟ้าเหตุการณ์กำลังสังเกตอยู่ โดยนักวิทยาศาสตร์อธิบายว่าความยากในการถ่ายภาพหลุมดำคนยิงธนูเอ* นั้นยากพอ ๆ กับการเอาโดนัทไปวางไว้บนดวงจันทร์แล้วสังเกตโดนัทจากพื้นโลก
วัดบางแม่หม้าย

วัดบางแม่หม้าย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางใหญ่ อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 24 ไร่ 2 งาน
วัดบางแม่หม้ายตั้งวัดเมื่อ พ.ศ. 2300 สมัยอยุธยาก่อนเสียกรุงศรีอยุธยา เดิมทีชาวบ้านเรียก วัดโบสถ์ เนื่องจากในย่านนี้มีเพียงวัดเดียวที่มีอุโบสถ ต่อมาได้เปลี่ยนชื่อตามตำบลว่า วัดบางแม่ม่าย ต่อมาประมาณ พ.ศ. 2479 จึงเปลี่ยนการสะกดมาเป็น "วัดบางแม่หม้าย" วัดได้รับพระราชทานวิสุงคามสีมาเมื่อ พ.ศ. 2492 อุโบสถหลังปัจจุบันเป็นหลังที่ 3 โดยหลังที่ 1 ตั้งอยู่ที่สนามโรงเรียนบางแม่หม้าย (ประถม) พบซากอิฐ กระเบื้องเก่า ส่วนหลังที่ 2 ตั้งอยู่บนโคกหน้าป้ายชื่อโรงเรียนบางแม่หม้าย พบเศษอิฐและพระพุทธรูปแบบต่าง ๆ มากมาย ตามสันนิษฐานว่าน่าจะเป็นยุคต้นรัตนโกสินทร์ เนื่องพบพระพุทธรูปสมัยรัตนโกสินทร์จำนวนมากและพระประธานประจำโบสถ์ เป็นหินทรายแกะสลัก ประกอบ 5 ชิ้น เข้าด้วยกัน หน้าตักกว้าง 49 นิัว เฉพาะพระพุทธรูป พระประธานมีลักษณะศิลปะอยุธยาตอนปลาย 
พระประธานนามว่า "พระพุทธศิลามุนี" หรือ "หลวงพ่อดำ" ปัจจุบันประดิษฐาน ณ วิหารตรีมุข (โดยฉาบปูนหุ้มทั้งองค์) และอีกหลายองค์โดยฉาบปูนและทาสีทองอยู่รอบอุโบสถ
วัดหินแหลม

วัดหินแหลม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าขนุน อำเภอทองผาภูมิ จังหวัดกาญจนบุรี ที่ดินตั้งวัดมีเนื้อที่ 9 ไร่ 1 งาน 5 ตารางวา มีที่ธรณีสงฆ์ จำนวน 1 แปลง เนื้อที่ 50 ไร่
จากซากฐานโบราณสถานเดิม ไม่ทราบประวัติการก่อสร้างที่แน่นอน แต่สันนิษฐานว่าน่าจะสร้างขึ้นในสมัยกรุงศรีอยุธยาเมื่อครั้งเป็นเส้นทางผ่านในการเดินทัพและพักทัพระหว่างกรุงศรีอยุธยาและกรุงหงสาวดี ส่วนเจดีย์องค์ใหม่ที่ปรากฏในปัจจุบันโดยสร้างขึ้นใหม่ทับซากโบราณสถาน ลักษณะเป็นเจดีย์ทรงระฆังขนาดเล็กปิดด้วยกระเบื้องโมเสกสีน้ำตาลทั้งองค์
วัดหินแหลมตั้งวัดเมื่อ พ.ศ. 2483 ไม่ปรากฏนามผู้สร้าง ต่อมาเกิดสงครามโลกครั้งที่สองทำให้หมู่บ้านและวัดร้างลง หลังจากสงครามจบลงชาวบ้านจึงได้อพยพกลับถิ่นฐานเดิมและได้บูรณะปฏิสังขรณ์วัดขึ้นมาใหม่จนถึงปัจจุบัน ได้รับพระราชทานวิสุงคามสีมาเมื่อวันที่ 20 ตุลาคม พ.ศ. 2517 เขตวิสุงคามสีมากว้าง 40 เมตร ยาว 80 เมตร
อาคารเสนาสนะที่สำคัญ ได้แก่ อุโบสถ กว้าง 9 เมตร ยาว 25 เมตร สร้างเมื่อ พ.ศ. 2533 เป็นอาคารคอนกรีตเสริมเหล็กศาลาการเปรียญ กว้าง 17 เมตร ยาว 32 เมตร เป็นอาคารทรงไทย กุฏิสงฆ์ จำนวน 3 หลัง ศาลาอเนกประสงค์ กว้าง 19 เมตร ยาว 20 เมตร เป็นอาคารไม้ ปูชนียวัตถุมี พระประธานประจำอุโบสถ เจดีย์พระบรมสารีริกธาตุ
วัดกาญจนบุรีเก่า

วัดกาญจนบุรีเก่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลลาดหญ้า อำเภอเมืองกาญจนบุรี จังหวัดกาญจนบุรี ตั้งอยู่ห่างจากวัดขุนแผนไปทางทิศใต้ ประมาณ 500 เมตร ตั้งอยู่ในบริเวณเมืองกาญจนบุรี (เก่า)
ประวัติ.
วัดกาญจนบุรีเก่า หรือ วัดนางพิม หรือ วัดท่าเสา เดิมเป็นวัดร้างที่สร้างในสมัยอยุธยา เล่ากันว่านางพิมเป็นผู้สร้าง ภายในพบซากเจดีย์เก่าทรงกลมฐานต่ำและซากกำแพงพระพุทธรูปศิลาทรายสีแดงขนาดใหญ่ที่วัดร้างแห่งนี้ ก่อนจะได้รับการโยกย้ายไปเป็นพระประธานในอุโบสถสำคัญในหลาย ๆ วัดในเขตอำเภอเมืองกาญจนบุรี ได้แก่ วัดเทวสังฆาราม วัดถาวรวราราม (วัดญวน) และวัดศรีอุปลาราม (วัดหนองบัว) ส่วนพระพุทธรูปสมัยอยุธยาที่อยู่ที่วัดกาญจนบุรีเก่ามีจำนวน 2 องค์ คือ "หลวงพ่อประทานโชค" ที่ประดิษฐานอยู่ในมณฑปของวัดกับพระพุทธรูปอีกองค์หนึ่งที่ประดิษฐานอยู่ในศาลาการเปรียญ
จากเอกสารของกรมการศาสนาพึ่งปรากฏในทะเบียนการตั้งวัดเมื่อ พ.ศ. 2360 ต่อมาพระอาจารย์จวน เจ้าอาวาสรูปแรกได้บูรณะเป็นวัดที่มีพระสงฆ์ ให้ชื่อว่า วัดท่าเสา เพื่อให้สอดคล้องกับชื่อหมู่บ้าน และท่านได้บูรณปฏิสังขรณ์เสนาสนะเพื่อใช้เป็นที่พักสงฆ์และบำเพ็ญกุศลเมื่อ พ.ศ. 2541 วัดได้รับพระราชทานวิสุงคามสีมาเมื่อ พ.ศ. 2474
เสนาสนะ.
อาคารเสนาสนะที่สำคัญ ได้แก่ อุโบสถซึ่งสร้างขึ้นบนฐานพระอุโบสถเดิมภายหลัง พ.ศ. 2472 เป็นอาคารก่ออิฐถือปูนฐานสูง ด้านหน้ามีบันไดทางขึ้น 2 บันได มีประตูทางเข้าสู่ภายในอุโบสถ 1 ประตู ด้านข้างมีหน้าต่างด้านละ 3 ช่อง ด้านหลังทำลักษณะคล้ายมุขมีประตุทางเข้าด้านข้าง 2 ประตูและบันไดทางเข้าภายในด้านละ 1 บันได หลังคาอุโบสถเป็นเครื่องไม้มุงกระเบื้องลักษณะเสาที่รองรับหลังคาเป็นเสาย่อมุม หัวเสาเป็นบัว รอบอุโบสถเป็นซุ้มใบเสมา 8 ซุ้ม ประดิษฐานใบเสมาหินทรายสีแดงมี่ลวดลายแต่ละใบไม่เหมือนกัน เจดีย์ทรงกลม เป็นเจดีย์ก่ออิฐถือปูนทรงกลม ตั้งอยู่ด้านหลังอุโบสถ จากประวัติพบว่าเจดีย์องค์นี้สร้างขึ้นจากเจดีย์เก่าที่หักพังทลายตามร่องรอยเดิม ภายหลัง พ.ศ. 2472
อินูไก สึโยชิ

อินูไก สึโยชิ (4 มิถุนายน 1855 - 15 พฤษภาคม 1932) เป็นนักการเมืองชาวญี่ปุ่น รัฐมนตรี และนายกรัฐมนตรีของญี่ปุ่น ระหว่างวันที่ 13 ธันวาคม ค.ศ. 1931 ถึงวันที่ 15 พฤษภาคม ค.ศ. 1932 ซึ่งเป็นวันที่เขาถูกลอบสังหาร อินูไกเป็นนายกรัฐมนตรีที่อายุมากที่สุดเป็นอันดับสองของญี่ปุ่นขณะดำรงตำแหน่ง ขณะที่เขาอายุ 76 ปีในวันที่เขาถูกลอบสังหาร รองจาก คันตาโร ซูซูกิ (อายุ 77)
ชีวิตในวัยเด็ก.
อินูไกเกิดในตระกูลซามูไรใน แคว้นศักดินานิวาเสะ ในหมู่บ้าน Niwase จังหวัดบิเซ็ง (ปัจจุบันเป็นส่วนหนึ่งของเมือง โอกายามะ จังหวัดโอกายามะ) ซึ่งพ่อของเขาเคยเป็นข้าราชการท้องถิ่นและผู้พิพากษาภายใต้ รัฐบาลโชกุนโทกูงาวะ ครอบครัวของเขาเป็นตระกูลสาขาของตระกูลอิตากูระ
ในปี ค.ศ. 1876 อินูไกเดินทางไปโตเกียวและสำเร็จการศึกษาจาก "Keio Gijuku" (ปัจจุบันคือ มหาวิทยาลัยเคโอ) ซึ่งเขาเชี่ยวชาญด้านภาษาจีน ในช่วงเริ่มต้นอาชีพ อินูไกทำงานเป็นนักข่าวให้กับ Yubin Hochi Shimbun (ปัจจุบันเป็นหนังสือพิมพ์กีฬาในเครือของหนังสือพิมพ์ "โยมิอูริ ชิมบุน") และ Akita Sakigake Shimpo เขาไปแนวหน้ากับ กองทัพจักรวรรดิญี่ปุ่น ในช่วง กบฏซัตสึมะ ในฐานะ นักข่าว
อาชีพทางการเมือง.
โอกูมะ ชิเงโนบุ เชิญอินูไกให้ช่วยก่อตั้งพรรค Rikken Kaishinto ในปี ค.ศ. 1882 ซึ่งสนับสนุนการเมืองแบบเสรีนิยม คัดค้านการครอบงำรัฐบาลโดยบุคคลจากอดีตแคว้นศักดินา โชชู และ ซัตสึมะ และเรียกร้องให้มีระบอบรัฐธรรมนูญแบบอังกฤษภายใต้รัฐสภา
อินูไกได้รับเลือกเข้าสู่ สภานิติบัญญัติแห่งชาติ ครั้งแรกในปี ค.ศ. 1890 และได้รับเลือกตั้งอีก 17 ครั้ง โดยดำรงตำแหน่งเดิมเป็นเวลา 42 ปีจนกระทั่งเสียชีวิต
ตำแหน่งรัฐมนตรีครั้งแรกของอินูไกคือดำรงตำแหน่งรัฐมนตรีว่าการกระทรวงศึกษาธิการในรัฐบาล โอกูมะ ชิเงโนบุ สมัยแรกในปี ค.ศ. 1898 ต่อจาก โอซากิ ยูกิโอะ ซึ่งถูกบังคับให้ลาออกเนื่องจากการกล่าวสุนทรพจน์ในสภานิติบัญญัติโดยถูกกล่าวหาว่าสนับสนุน สาธารณรัฐนิยม อย่างไรก็ตาม การลาออกของ โอซากิ ไม่ได้ยุติวิกฤติ แต่จบลงด้วยการล่มสลายของรัฐบาล โอกูมะ ดังนั้นการดำรงตำแหน่งของอินูไกจึงกินเวลาเพียง 11 วันเท่านั้น อินูไกเป็นผู้นำในพรรคการเมืองที่สืบทอดต่อจาก Rikken Kaishinto คือ "Shimpoto", "Kenseito" และ "Rikken Kokuminto" ซึ่งในที่สุดก็สามารถโค่นล้มรัฐบาลของ คัตสึระ ทาโร ในปี ค.ศ. 1913 ในช่วงเวลานี้การเมืองของเขาเริ่มอนุรักษ์นิยมมากขึ้นและเขามีส่วนเกี่ยวข้องกับบุคคลสำคัญของ ขบวนการแพนเอเชีย และ ขบวนการชาตินิยมเช่น โทยามะ มิตสึรุ เขายังเป็นผู้สนับสนุนขบวนการสาธารณรัฐจีนอย่างเข้มแข็ง โดยไปเยือนจีนในปี ค.ศ. 1907 และต่อมาได้ให้ความช่วยเหลือ ซุน ยัตเซ็น ในช่วง การปฏิวัติซินไฮ่ ในปี ค.ศ. 1911 ซึ่งโค่นล้ม ราชวงศ์ชิง ภายหลังเขาช่วยซุนเมื่อซุนต้องหนีไปญี่ปุ่นหลังจากพยายามโค่นล้ม ยฺเหวียน ชื่อไข่ แต่ล้มเหลว อินูไกมีความเคารพอย่างลึกซึ้งต่อวัฒนธรรมจีน และรู้สึกว่าความร่วมมือระหว่างจีนกับญี่ปุ่นเป็นรากฐานที่สำคัญของความเป็นน้ำหนึ่งใจเดียวกันในเอเชีย
เบิร์ดเปิดฟลอร์

เบิร์ดเปิดฟลอร์ เป็นคอนเสิร์ตของ ธงไชย แมคอินไตย์ จัดขึ้นวันที่ 8 - 11 มีนาคม พ.ศ. 2550 โดยแสดงที่ อิมแพ็ค เมืองทองธานี กรุงเทพฯ มีการแสดงจำนวน 4 รอบ
 เป็นคอนเสิร์ตที่ทำรายได้สูงสุดแห่งปี สำหรับเพลงที่ใช้ในคอนเสิร์ตส่วนมากเป็นเพลงจากอัลบั้มเบิร์ดเปิดฟลอร์ 3 อัลบั้ม ที่นำเพลงเก่ามาทำแนวเพลงใหม่ 3 แบบ ได้แก่ ดีสโก้ ลูกทุ่ง และชะชะช่า โดยจัดเวทีคอนเสิร์ตเป็นฟลอร์เต้นรำขนาดใหญ่ มีแขกรับเชิญหลักเป็นศิลปินในสังกัดจีเอ็มเอ็ม แกรมมี่ และมีแขกรับเชิญพิเศษเป็นนางเอกละคร 4 คน ที่ผลัดเปลี่ยนในคอนเสิร์ตแต่ละวัน
แขกรับเชิญ.
ในคอนเสิร์ตเบิร์ด เปิดฟลอร์ จะแบ่งแขกรับเชิญออกเป็น 2 รูปแบบ ดังนี้ 
แขกรับเชิญหลัก.
แขกรับเชิญหลังในคอนเสิร์ต ตลอด 4 รอบการแสดง ได้แก่
แขกรับเชิญพิเศษ.
ในคอนเสิร์ตนี้มีแขกรับเชิญพิเศษที่มาร่วมโชว์ในแต่ละวัน ได้แก่
บัตรคอนเสิร์ต.
บัตรคอนเสิร์ตราคา 5,000 (VIP) / 3,000 / 2,500 / 2,000 / 1,500 / 800 / 500 บาท
ภาคภูมิ ร่มไทรทอง

ภาคภูมิ ร่มไทรทอง (เกิด 5 มกราคม พ.ศ. 2535) ชื่อเล่น มาย เป็นนักแสดง นักร้อง และนายแบบชาวไทย เป็นที่รู้จักจากละครเรื่อง "คินน์พอร์ช" (2565) ปัจจุบันสังกัดค่าย Be On Cloud และเป็นผู้บริหารค่ายเพลง Be On Cloud Music
ประวัติและการศึกษา.
มาย ภาคภูมิ เป็นชาวจังหวัดกาฬสินธุ์ เกิดเมื่อวันที่ 5 มกราคม พ.ศ. 2535 จบการศึกษาระดับมัธยมศึกษาจากโรงเรียนสาธิตมหาวิทยาลัยมหาสารคาม (ฝ่ายมัธยม) และโรงเรียนเตรียมอุดมศึกษา ในปี 2560 เขาสำเร็จการศึกษาระดับปริญญาตรีจากคณะวารสารศาสตร์และสื่อสารมวลชน มหาวิทยาลัยธรรมศาสตร์
อาชีพ.
ภาคภูมิเริ่มเป็นที่รู้จักจากการเวที TU Sexy Boy เป็นดีเจให้กับคลื่นวิทยุ PYNK 98 FM และมีผลงานเพลงภายใต้สังกัดลัสเตอร์เอ็นเตอร์เทนเม้นท์
ในปี 2561 ภาคภูมิได้รับบท ปูน ในละครเรื่อง ขมิ้นกับปูน ออกอากาศบนไลน์ทีวี ในปี 2563 เขาได้แสดงภาพยนตร์สั้นเรื่อง "Ladytwenty" และในปี 2565 ภาคภูมิได้รับเลือกให้รับบทบาทนำในละครเรื่อง "คินน์พอร์ช" ออกอากาศทางช่องวัน 31
พ.ศ. 2566 ภาคภูมิได้ร่วมเข้าชมแฟชั่นโชว์ดิออร์ Winter Fashion Show 2023 ที่ปารีส ประเทศฝรั่งเศส ในปีเดียวกันได้กลับมาร่วมงานแสดงกับ ณัฐวิญญ์ วัฒนกิติพัฒน์ อีกครั้งในภาพยนตร์เรื่อง "แมนสรวง"
โอ้ละหนอ มายเลิฟ

โอ้ละหนอ มายเลิฟ เป็นคอนเสิร์ตของเบิร์ด - ธงไชย แมคอินไตย์ เปิดอัลบั้มวอลุม วัน โดยชื่อคอนเสิร์ตมาจากเพลงดังในอัลบั้มดังกล่าว คือ "โอ้ละหนอ My Love" จัดขึ้นวันที่ 2-4 กันยายน พ.ศ. 2548 ที่ อิมแพ็ค อารีน่า เมืองทองธานี แบ่งเป็น การจัดแสดงรอบปฐมฤกษ์วันที่ 2 กันยายน 1 รอบ และรอบบุคคลทั่วไปวันที่ 3 และ 4 กันยายน อีก 3 รอบ รวม 4 รอบการแสดง เป็นคอนเสิร์ตที่จัดมากรอบที่สุด และบัตรจำหน่ายหมดเร็วที่สุดในปีนั้น มีแขกรับเชิญ คือ 5 พิธีกรจากรายการผู้หญิงถึงผู้หญิง ทางช่อง 3
บิลลี เบรมเนอร์

วิลเลียม จอห์น เบรมเนอร์ (9 ธันวาคม 1942 - 7 ธันวาคม 1997) เป็นอดีตนักฟุตบอลและผู้จัดการทีมชาวสก็อต ได้รับการยกย่องว่าเป็นหนึ่งในมิดฟิลด์ที่ยิ่งใหญ่ เขาผสมผสานทักษะการส่งบอลที่แม่นยำเข้ากับการเข้าสกัดที่เหนียวแน่นและความแข็งแกร่งทางร่างกาย เขาเล่นให้กับ ลีดส์ยูไนเต็ด ตั้งแต่ปี ค.ศ. 1959 ถึง 1976 โดยทำหน้าที่เป็นกัปตันทีมตั้งแต่ปี ค.ศ. 1965 ในช่วงเวลาที่ประสบความสำเร็จมากที่สุดช่วงเวลาหนึ่งในประวัติศาสตร์ของสโมสร
ที่ลีดส์ เบรมเนอร์คว้าแชมป์ ดิวิชัน 1 (1968-69 และ 1973-74), ดิวิชัน 2 (1963-64), อินเตอร์-ซิตีส์แฟส์คัพ (1968 และ 1971), เอฟเอคัพ (1972), ลีกคัพ (1968) และ FA Charity Shield (1969) สโมสรยังจบด้วยอันดับสองในการแข่งขันหลายรายการ โดยได้รองแชมป์ลีก 5 สมัย และรองแชมป์บอลถ้วย 7 สมัย รวมถึง ยูโรเปียนคัพ ปี 1975 เขายังได้รับการเสนอชื่อให้เป็น นักฟุตบอลแห่งปีของสมาคมผู้สื่อข่าวฟุตบอล ในปี ค.ศ. 1970 และได้รับการเสนอชื่อให้เป็นหนึ่งในทีมแห่งปีของสมาคมนักฟุตบอลอาชีพ ในฤดูกาล 1973-74 เขาได้รับการโหวตให้เป็นผู้เล่นที่ยิ่งใหญ่ที่สุดตลอดกาลของลีดส์ยูไนเต็ดและมีรูปปั้นอยู่ทางตะวันออกเฉียงใต้ของ เอลแลนด์โรด เขายังถูกรวมอยู่ใน Football League 100 Legends และเป็นสมาชิกของทั้ง หอเกียรติยศฟุตบอลอังกฤษ และ หอเกียรติยศฟุตบอลสกอตแลนด์
เอลีซาแบ็ต บอร์น

บอร์นเป็นสมาชิกของพรรคอ็องมาร์ชตั้งแต่ ค.ศ. 2017 และเป็นรัฐมนตรีช่วยว่าการกระทรวงการขนส่งในเดือนพฤษภาคม ค.ศ. 2017 ในรัฐบาลชุดแรกของนายกรัฐมนตรีเอดัวร์ ฟีลิป ภายใต้ประธานาธิบดีแอมานุแอล มาครง หลังจากนั้นเป็นรัฐมนตรีว่าการกระทรวงการเปลี่ยนผ่านทางนิเวศและการมีส่วนร่วมในเดือนกรกฎาคม ค.ศ. 2019 แทนฟร็องซัว เดอ รูว์ฌี ซึ่งลาออก จากนั้นในเดือนกรกฎาคม ค.ศ. 2020 ได้รับตำแหน่งรัฐมนตรีว่าการกระทรวงแรงงาน การจ้างงาน และบูรณาการ
ในปีค.ศ. 2022 มาครงได้แต่งตั้งบอร์นเป็นหัวหน้ารัฐบาลต่อจากฌ็อง กัสแต็กซ์ เธอเป็นผู้หญิงคนที่สองที่ได้รับการแต่งตั้งเป็นนายกรัฐมนตรีต่อจากเอดิต แครซง ระหว่าง ค.ศ. 1991-1992
ในวันที่ 8 มกราคม ค.ศ. 2024 เธอได้ยืนหนังสือลาออกจากตำแหน่งนายกรัฐมนตรี ซึงประธานาธิบดีมาครงยอมรับ
โรงพยาบาลสวรรค์ประชารักษ์

โรงพยาบาลสวรรค์ประชารักษ์ เป็นโรงพยาบาลหลักของจังหวัดนครสวรรค์ ประเทศไทย และจัดอยู่ในประเภทโรงพยาบาลระดับภูมิภาคของกระทรวงสาธารณสุข โดยมีศูนย์แพทยศาสตรศึกษาโครงการร่วมผลิตแพทย์เพิ่มเพื่อชาวชนบทซึ่งฝึกอบรมแพทย์สำหรับโครงการร่วมผลิตแพทย์เพิ่มเพื่อชาวชนบท มหาวิทยาลัยมหิดล รวมทั้งเป็นโรงพยาบาลในเครือคณะแพทยศาสตร์ศิริราชพยาบาล มหาวิทยาลัยมหิดล
ประวัติ.
สุขศาลาของสุขาภิบาลเมืองนครสวรรค์เปิดเมื่อ พ.ศ. 2474 เพื่อให้บริการทางการแพทย์แก่สุขาภิบาลเมืองนครสวรรค์ จำนวน 25 เตียง ต่อมาได้เปลี่ยนชื่อดังกล่าวเป็นโรงพยาบาลเทศบาลเมืองนครสวรรค์ ตามกฎหมายว่าด้วยการจัดอำเภอใหม่เป็นเทศบาล ครั้นใน พ.ศ. 2493 กระทรวงสาธารณสุขได้เข้ารับตำแหน่งในการดำเนินงานของโรงพยาบาลในพื้นที่ส่วนภูมิภาคจากกระทรวงมหาดไทย และได้เปลี่ยนชื่อเป็นโรงพยาบาลเมืองนครสวรรค์ ซึ่งขณะนั้นมีความจุ 150 เตียง 
กระทั่งใน พ.ศ. 2508 ทางโรงพยาบาลได้รับเงินทุนงบประมาณก่อสร้างใหม่ในที่เดิมขนาด 6 ชั้น เพื่อขยายโรงพยาบาล ให้มีความจุ 400 เตียง อีกทั้งยังได้รับเงินบริจาคจากประชาชนเพิ่มเป็น 7 ชั้น สำหรับภิกษุสงฆ์ และจัดซื้อเครื่องมือแพทย์ใหม่ แล้วเสร็จใน พ.ศ. 2512 ต่อมาวันที่ 20 มิถุนายน พ.ศ. 2513 พระบาทสมเด็จพระปรมินทรมหาภูมิพลอดุลยเดช (รัชกาลที่ 9) ได้เสด็จพระราชดำเนินมาทรงเปิดโรงพยาบาลนี้ที่เพิ่งปรับปรุงใหม่ และทรงพระราชทานนามว่า 'โรงพยาบาลสวรรค์ประชารักษ์' 
ต่อมาใน พ.ศ. 2522 ได้รับงบประมาณก่อสร้างอาคารผู้ป่วย 7 ชั้น 1 หลัง สร้างเสร็จ พ.ศ. 2525 จนกระทั่งปี พ.ศ. 2537 ได้ขยายห้องอุบัติเหตุและฉุกเฉิน อาคารกายภาพบำบัดและพัสดุรวมเนื้อที่ 450 ตรม. และได้รับงบประมาณก่อสร้างอาคารผู้ป่วย 7 ชั้น (ตึก 4) เนื้อที่ 5,100 ตรม. แล้วเสร็จ พ.ศ. 2537 ต่อมาในพ.ศ. 2543 ได้รับงบประมาณก่อสร้างอาคารสนับสนุนบริการและจอดรถ 14 ชั้น เนื้อที่ 15,900 ตรม. จำนวน 1 หลัง ในพื้นที่ที่ได้รับบริจาคจากนายน้อย ลี้โกมลชัย โฉนดเลขที่ 10925 จำนวน 1 งาน 48 ตร.ว. เริ่มก่อสร้างปี พ.ศ.2544 แล้วเสร็จ พ.ศ.2548 และในปี พ.ศ. 2551 ได้รับงบประมาณก่อสร้างอาคารผู้ป่วยนอก 3 ชั้น เนื้อที่ 3,218 ตรม. จำนวน 1 หลัง แล้วเสร็จ พ.ศ. 2553
ศูนย์แพทยศาสตรศึกษาชั้นคลินิก.
ศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ เป็นศูนย์แพทยศาสตรศึกษาชั้นคลินิก สังกัดโรงพยาบาลสวรรค์ประชารักษ์ กระทรวงสาธารณสุข ซึ่งเป็นสถาบันร่วมผลิตแพทย์ของสถาบันพระบรมราชชนก สถาบันสมทบของมหาวิทยาลัยมหิดล ณ อำเภอเมืองนครสวรรค์ จังหวัดนครสวรรค์
ประวัติ.
ศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ เป็นศูนย์แพทยศาสตรศึกษาชั้นคลินิก สังกัดโรงพยาบาลสวรรค์ประชารักษ์ กระทรวงสาธารณสุข ซึ่งเป็นสถาบันร่วมผลิตแพทย์ของสถาบันพระบรมราชชนก สถาบันสมทบของมหาวิทยาลัยมหิดล โดยร่วมผลิตแพทย์ตามโครการร่วมผลิตแพทย์เพิ่มเพื่อชาวชนบท ของกระทรวงสาธารณสุข
หลักสูตรการศึกษา.
ปัจจุบัน ศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของมหาวิทยาลัยมหิดล ใน 1 หลักสูตร คือ
ระยะเวลาในการศึกษา.
ใช้ระยะเวลาในการศึกษาตลอดหลักสูตรรวม 6 ปี ดังนี้
การรับบุคคลเข้าศึกษาในหลักสูตรแพทยศาสตรบัณฑิต.
ศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ รับสมัครบุคคลเข้าศึกษาในหลักสูตรแพทยศาสตรบัณฑิต ผ่านทางระบบรับตรงประจำปีตามประกาศศูนย์แพทยศาสตรศึกษาชั้นคลินิก โรงพยาบาลสวรรค์ประชารักษ์ ตามเขตพื้นที่จังหวัดที่สำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุขกำหนดในแต่ละปี
กีฬาคิกบ็อกซิ่งในซีเกมส์ 2021

คิกบ็อกซิ่ง เป็นหนึ่งในชนิดกีฬาที่เข้าแข่งขันใน ซีเกมส์ 2021. มีสิบสองประเภทในคิกบ็อกซิ่ง จัดขึ้นตั้งแต่วันที่ 8 ถึง 13 พฤษภาคม พ.ศ. 2565 ที่ สนามกีฬาในร่ม บั๊กนิญ ใน บั๊กนิญ.
ประเทศที่เข้าร่วม.
<templatestyles src="Div col/styles.css"/>
สมาคมนักฟุตบอลอาชีพ

สมาคมนักฟุตบอลอาชีพ  หรือ พีเอฟเอ เป็นสหภาพแรงงานสำหรับนักฟุตบอลอาชีพในอังกฤษและเวลส์ ก่อตั้งขึ้นในปี ค.ศ. 1907 เป็นสหภาพแรงงานกีฬาอาชีพที่เก่าแก่ที่สุดในโลก และมีสมาชิกมากกว่า 5,000 คน
จุดมุ่งหมายของ พีเอฟเอ คือการปกป้อง ปรับปรุง และเจรจาเงื่อนไข สิทธิ และสถานะของนักฟุตบอลอาชีพทุกคนโดยข้อตกลงการเจรจาร่วมกัน
พีเอฟเอ มีส่วนเกี่ยวข้องกับ สมาคมนักฟุตบอลอาชีพแห่งสกอตแลนด์ และสมาคมนักฟุตบอลอาชีพแห่งไอร์แลนด์เหนือ ซึ่งถูกยุบไปในปี ค.ศ. 1995
ประวัติศาสตร์.
สหภาพผู้เล่น.
พีเอฟเอ ก่อตั้งขึ้นเมื่อวันที่ 2 ธันวาคม พ.ศ. 2450 ในฐานะ สหภาพผู้เล่นและผู้ฝึกสอน (AFPTU; โดยทั่วไปเรียกกันว่าสหภาพผู้เล่น) ในวันนั้น ชาร์ลี โรเบิร์ตส์ และ บิลลี เมเรดิธ (ซึ่งเคยเกี่ยวข้องกับสหภาพนักฟุตบอลอาชีพ) ซึ่งทั้งคู่เป็นนักฟุตบอลของ แมนเชสเตอร์ยูไนเต็ด ได้เรียกประชุม "สหภาพผู้เล่น" ที่โรงแรมอิมพีเรียลในแมนเชสเตอร์
นี่เป็นความพยายามครั้งที่สองในการจัดตั้งสหภาพนักฟุตบอลอาชีพในอังกฤษ หลังจากที่ สหภาพนักฟุตบอลอาชีพ (AFU) ซึ่งก่อตั้งขึ้นในปี ค.ศ. 1898 ถูกยุบในปี ค.ศ. 1901
กีฬาปันจักสีลัตในซีเกมส์ 2021

ปันจักสีลัต การแข่งขันใน ซีเกมส์ 2021 เกิดขึ้นที่ สนามกีฬาในร่มเขตบั๊กตื่อเลียม ในกรุง ฮานอย, เวียดนาม.
หมายเหตุ.
<templatestyles src="Reflist/styles.css" />
กีฬาลีลาศในซีเกมส์ 2021

กีฬาลีลาศ การแข่งขันใน ซีเกมส์ 2021 ได้จัดขึ้นที่ สนามกีฬาในร่มเขตล็องเบียน ในกรุง ฮานอย, ประเทศเวียดนาม. เกิดขึ้นตั้งแต่วันที่ 15 ถึง 16 พฤษภาคม พ.ศ. 2565.
กีฬาเพาะกายในซีเกมส์ 2021

กีฬาเพาะกาย การแข่งขันใน ซีเกมส์ 2021 ได้จัดขึ้นที่ ศูนย์ฝึกอบรมกีฬาและการแข่งขันฮานอย ใน ฮานอย, ประเทศเวียดนาม. เกิดขึ้นตั้งแต่วันที่ 13 ถึง 15 พฤษภาคม พ.ศ. 2565.
ประเทศที่เข้าร่วม.
<templatestyles src="Div col/styles.css"/>
กีฬาบาสเกตบอลในซีเกมส์ 2021

บาสเกตบอล เป็นหนึ่งในชนิดกีฬาที่เข้าแข่งขันในซีเกมส์ 2021 ที่ ประเทศเวียดนาม การแข่งขันในซีเกมส์หนนี้จะมีสี่ประเภท ได้แก่ บาสเก็ตบอล 5x5 แบบดั้งเดิมและบาสเก็ตบอล 3x3, สำหรับทั้งชายและหญิง การแข่งขันได้จัดขึ้นที่สนามกีฬาในร่มอำเภอเถื่องติ้น ในฮานอย ประเทศเวียดนาม
ตารางการแข่งขัน.
บาสเกตบอล 3x3 ได้จัดขึ้นตั้งแต่วันที่ 13 ถึง 14 พฤษภาคม พ.ศ. 2565 ในขณะที่การแข่งขันบาสเกตบอล 5x5 ปกติจะจัดขึ้นระหว่างวันที่ 16 ถึง 22 พฤษภาคม พ.ศ. 2565
ประเทศที่เข้าร่วม.
<templatestyles src="Div col/styles.css"/>
วัดเสม็ดใต้

วัดเสม็ดใต้ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดใต้ อำเภอบางคล้า จังหวัดฉะเชิงเทรา
วัดเสม็ดใต้ตั้งวัดเมื่อวันที่ 1 มกราคม พ.ศ. 2452 ผู้บริจาคที่ดินให้สร้างวัด คือ นางสงวน ยิ้มประยูร ผู้ดำเนินการก่อสร้างวัด คือนายกลั่น ได้รับพระราชทานวิสุงคามสีมาเมื่อวันที่ 1 มีนาคม พ.ศ. 2471
อาคารเสนาสนะที่สำคัญ ได้แก่ อุโบสถเก่ากว้าง 8 เมตร ยาว 14 เมตร สร้างเมื่อ พ.ศ. 2468 หอระฆัง หอกลอง สร้างเมื่อ พ.ศ. 2535 เป็นอาคาร 3 ชั้น ทาสีเขียวแดงและเหลือง หลังคาประดับช่อฟ้าใบระกา หางหงส์ปูนปั้น ยอดเป็นทรงระฆังคว่ำ วัดมีรอยพระพุทธบาทจำลอง สร้างขึ้นเมื่อ พ.ศ. 2528 โดย นางสาวจำลอง สุขมาก เป็นผู้สร้างถวาย มีลักษณะเป็นสี่เหลี่ยมผืนผ้า กว้างประมาณ 0.60 เมตร ยาวประมาณ 1.30 เมตร เป็นโลหะหล่อ ที่บริเวณตรงกลางของรอยพระพุทธบาทมีปุ่มเป็นวงกลมคล้ายธรรมจักรสองชั้น มีนิ้วเท้ารวมทั้งหมดห้านิ้วและแกะเป็นรูปลายก้นหอย
วัดหัวสวน (จังหวัดฉะเชิงเทรา)

วัดหัวสวน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเสม็ดใต้ อำเภอบางคล้า จังหวัดฉะเชิงเทรา มีเนื้อที่ 12 ไร่ 128 ตารางวา 
วัดหัวสวนตั้งวัดเมื่อ พ.ศ. 2440 และได้รับอนุญาตให้ตั้งเป็นวัดเมื่อ พ.ศ. 2443 โดยหลวงพ่อเหลือ วัดสาวชะโงก (พระครูนันทธีราจารย์) เป็นผู้เริ่มสร้างอุโบสถ ต่อมาได้รับพระราชทานวิสุงคามสีมาเมื่อวันที่ 1 มีนาคม พ.ศ. 2471 ได้รับพระราชทานวิสุงคามสีมาครั้งหลังเมื่อวันที่ 12 พฤศจิกายน พ.ศ. 2553 กำหนดเขต กว้าง 24 เมตร ยาว 32 เมตร 
ต่อมาเมื่อถึงเวลาต้องบูรณะซ่อมแซมอุโบสถ พระครูภาวนาจริยกุล ท่านเห็นว่าโบสถ์เก่ามีความทรุดโทรมมาก จึงมีแนวคิดสร้างอุโบสถหลังใหม่ให้มีอายุยืนยาวกว่าการสร้างแบบก่ออิฐถือปูนเดิม ๆ โดยดำเนินการสร้างโบสถ์ทั้งหลังด้วยสแตนเลสซึ่งท่านเป็นผู้ออกแบบและควบคุมดูแลการก่อสร้างเอง เริ่มสร้างเมื่อเดือนเมษายน พ.ศ. 2552 และเสร็จสิ้นในเดือนธันวาคม พ.ศ. 2553
อุโบสถสแตนเลสชนิด 304 กว้าง 7.50 เมตร ความยาว 18 เมตร ความสูง 6.50 เมตร สร้างบนฐานคอนกรีตสูงจากพื้นดินด้วยฝีมือและแรงงานของพระลูกวัดพื้นปูด้วยหินแกรนิต ด้านหน้ามีพระสิวลีประดิษฐานอยู่ ส่วนด้านในมีพระพุทธมหาลาภประดิษฐานเป็นประธาน ช่อฟ้า ใบระกา หางหงส์ ทำจาก สแตนเลส ขึ้นรูป และอ็อคอาร์กอน หน้าบันและหน้าต่างเป็นรูปพระพุทธเจ้าและเทวดา มีรั้วสแตนเลสลายธรรมจักรประดับเสาหงส์คาบโคมไฟโดยรอบ ด้านนอกรอบอุโบสถแกะลายสแตนเลส เป็นรูปพระอรหันต์ 80 องค์
เขาไม่ใช่ผม

เขาไม่ใช่ผม เป็นละครชุดทางโทรทัศน์แนว แอ็คชัน ของไทย นำแสดงโดย จุมพล อดุลกิตติพร (ออฟ) และ อรรถพันธ์ พูลสวัสดิ์ (กัน)เนื้อเรื่องเกี่ยวกับไวท์ที่ปลอมตัวเป็นพี่ชายฝาแฝดอย่างแบล็ค เพื่อค้นหาว่าใครทรยศและทำร้ายร่างกายพี่ชายของเขาและทำให้อยู่ในอาการโคม่า
กำกับการแสดงโดยอนุชา บุญยวรรธนะ (นุชชี่) และอำนวยการผลิตโดย จีเอ็มเอ็มทีวี ซีรีส์นี้เป็นหนึ่งในซีรีส์ทางโทรทัศน์ในปี 2564 ที่เปิดตัวขึ้นในงาน "GMMTV 2021: The New Decade Begins" ในวันที่ 3 ธันวาคม 2563 ออกอากาศทุกวันอาทิตย์ เวลา 20:30 น.  ทาง จีเอ็มเอ็ม 25 (แทนที่การฉายซ้ำในวันอาทิตย์ของ "อยากเห็นท้องฟ้าเป็นอย่างวันนั้น") และแพลตฟอร์มสตรีมมิ่ง เอไอเอส เพลย์ พร้อมกันตัวอย่างอย่างเป็นทางการได้รับการปล่อยตัวเมื่อวันที่ 29 พฤศจิกายน พ.ศ. 2564 พร้อมกับนักแสดงและตัวละครอย่างเป็นทางการ
เรื่องย่อ.
แบล็คและไวท์ (อรรถพันธ์ พูลสวัสดิ์) เป็นฝาแฝดที่มีความสัมพันธ์กันอย่างแน่นแฟ้นอย่างน่าประหลาด แต่ถึงอย่างนั้นพ่อได้พาไวท์ไปอยู่ที่ต่างประเทศหลังจากที่หย่าร้างกับแม่ของทั้งสองคน ทำให้ต้องแยกกันอยู่ ไวท์เติบโตที่ต่างประเทศและไม่เคยกลับมาที่ประเทศไทยเลยตลอดสิบห้าปีที่ผ่านมา จนเขาได้กลับมาไทยในที่สุดหลังจากพ่อของเขาเกษียณอายุราชการ ไวท์ถูกส่งตัวเข้าโรงพยบาลในวันหนึ่งเนื่องจากความผิดปกติในขณะที่เขากำลังรับประทานอาหาร ทำให้ไวท์รู้สึกถึงลางสังหรณ์ที่ไม่ดี ต่อมาเข้าได้รับสายจากต๊อด (หฤษฎ์ ชีวการุณ) เพื่อนสมัยเด็ก บอกกับเขาว่าฝาแฝดของเขาถูกทำร้ายจนอาการโคม่า ไวท์ต้องการตามหาคนที่ทำร้ายพี่ชายของเขา ต๊อดได้เล่าเรื่องราวที่ผ่านรวมไปถึงเรื่องที่แบล็กเป็นแก๊งมอเตอร์ไซค์ที่ไม่สนใจชีวิต
ไวท์ตัดสินใจปลอมตัวเป็นแบล็ค เข้าไปอยู่ในแก๊งเพื่อนสนิทของแบล็ค ซึ่งประกอบไปด้วยฌอห์ณ (จุมพล อดุลกิตติพร), แกรม (ธนัชชัย วิจิตรวงศ์ทอง) และหยก (คณพันธ์ ปุ้ยตระกูล) ที่ไวท์สงสัยว่าหนึ่งในนี้คือคนที่ทำร้ายแบล็ค ทั้งหมดชอบรวมตัวกันอยู่ที่อยู่ของกุมภา (พรหมพิริยะ ทองพุทธรักษ์) ไวท์พยายามตามหาคนที่คิดว่าน่าจะเกลียดแบล็คมากที่สุด แต่เขากลับพบว่าทุกคนต่างเกลียดแบล็คแม้จะเป็นเพื่อนสนิทที่อยู่ในแก๊งเดียวกัน ไวท์เริ่มไม่แน่ใจเกี่ยวกับตัวตนของแบล็ค ความสับสนในใจของแบล็คทำให้ฌอห์ณเริ่มสงสัยและจับพิรุธของไวท์เมื่ออยู่ด้วยกัน ฌอห์ณไม่ถูกกับแบล็คมาตลอดเนื่องจากแบล็คไม่ค่อยไว้ใจและใส่ใจคนอื่น แตกต่างจากแบล็คตอนนี้ที่ตรงกันข้ามทุกอย่าง ทำให้ฌอห์ณรู้สึกหงุดหงิงที่ดันไปมีความรู้สึกกับแบล็ค
เรตติง.
เรตติงรายการโทรทัศน์ในไทย.
ในตารางด้านล่างสีน้ำเงิน แสดงถึงเรตติงที่ต่ำที่สุด และ สีแดง แสดงถึงเรตติงที่สูงที่สุด
<templatestyles src="การอ้างอิง/styles.css"/>^1 อิงจากค่าเฉลี่ยในแต่ละตอนรวมกัน
คินน์พอร์ช

คินน์พอร์ช เดอะซีรีส์ ลา ฟอร์เต้ เป็นละครโทรทัศน์ไทยปี พ.ศ. 2565 แนวแอ็กชัน โรแมนติก และ BL ดัดแปลงจากนวนิยายบนเว็บในชื่อเดียวกันโดยนักเขียนนามว่า DAEMI นำแสดงโดย ภาคภูมิ ร่มไทรทอง และ ณัฐวิญญ์ วัฒนกิติพัฒน์ ออกอากาศทางช่องวัน 31 และรับชมผ่านการสตรีมได้ในอ้ายฉีอี้
เรื่องย่อ.
ลูกชายคนรองของตระกูลมาเฟียคินน์ อนาคินน์ ธีรปัญญากูร (ภาคภูมิ ร่มไทรทอง) ได้จ้างหนุ่มนักศึกษาที่ทำงานเป็นพนักงานเสิร์ฟและอดีตแชมป์ยูโด พอร์ช พชร กิตติสวัสดิ์ (ณัฐวิญญ์ วัฒนกิติพัฒน์) เป็นบอดี้การ์ดส่วนตัวของเขา พอร์ชไม่เต็มใจนักในตอนแรก แต่ครอบครัวของเขามีปัญหาด้านการเงินและเห็นแก่น้องชาย ปอเช่ ในระหว่างการทำงานนั้นพอร์ชก็ได้พบกับเหตุการณ์ต่าง ๆ มากมาย ยิ่งเข้าใกล้คินน์มากเท่าไร ในใจของเขาก็ยิ่งสับสน และสุดท้ายเขาก็ตกหลุมรักคินน์ในที่สุด ทว่าเส้นทางนี้กลับไม่ง่ายอย่างที่คิด เพราะปัญหาและอุปสรรคต่าง ๆ มากมายที่พอร์ชต้องเผชิญ กลับยิ่งตอกย้ำความรู้สึกของเขาที่มีต่อคินน์
 ลูกชายคนที่สองของตระกูลมาเฟียหลัก
 ลูกชายคนโตของตระกูลรอง
 หัวหน้าบอดี้การ์ดของแทนคุณ
 น้องชายของคินน์ ลูกชายคนที่สามและคนสุดท้องของตระกูลมาเฟียหลัก
 น้องชายของพอร์ช
พายุมรกต

มรกต (อักษรโรมัน: Morakot) เป็นชื่อพายุหมุนเขตร้อนในรายชื่อชุดที่ 3 ลำดับที่ 26 ของมหาสมุทรแปซิฟิกตะวันตกฝั่งเหนือ ส่งโดยประเทศไทย ชื่อพายุในลำดับนี้แต่แรกเริ่มเคยใช้ชื่อ หนุมาน ("") มาก่อน แต่ถูกถอนออกไปด้วยเหตุผลทางศาสนาโดยที่ยังไม่เคยถูกนำมาใช้เป็นชื่อพายุเลย
พายุมรกตนั้นอาจหมายถึง
มรกต ถูกถอนออกจากรายชื่อหลังฤดูพายุไต้ฝุ่นแปซิฟิก พ.ศ. 2552 และแทนที่ด้วยชื่อ อัสนี ("") ในฤดูพายุไต้ฝุ่นแปซิฟิก พ.ศ. 2558
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
เค็นโตะ ยามาซากิ

เค็นโตะ ยามาซากิ (; โรมาจิ: "Yamazaki Kento"; เกิด 7 กันยายน ค.ศ. 1994) เป็นนักแสดงและนายแบบชายชาวญี่ปุ่น เขาได้รับความนิยมจากภาพยนตร์เรื่อง "มัดหัวใจเจ้าชายเย็นชา" (ค.ศ. 2014), "นางเอกตกกระป๋อง" (ค.ศ. 2015) และละครโทรทัศน์เรื่อง "เดธโน้ต" (ค.ศ. 2015), "กูดด็อกเตอร์" (ค.ศ. 2015) และละครชุดบนเน็ตฟลิกซ์ "อลิสในแดนมรณะ" (ค.ศ. 2020–ปัจจุบัน) เขาสังกัดภายใต้สตาร์ดัสโปรโมชัน
ภาพยนตร์เรื่องแรกของยามาซากิคือ "คอนโทรลทาวเวอร์" ออกฉายในเดือนเมษายน ค.ศ. 2011 ปีถัดมาเขาปรากฏใน"เดอะวิงออฟเดอะคิริน" (ค.ศ. 2012) และนำแสดงในภาพยนตร์สยองขวัญ"อนาเธอร์" ร่วมแสดงกับ ไอ ฮาชิโมโตะ เป็นครั้งทั้งสองจาก"คอนโทรลทาวเวอร์" ใน ค.ศ. 2014 ยามาซากินำแสดงในภาพยนตร์ที่ได้รับเค้าโครงจากมังงะที่ประสบความสำเร็จเป็นอย่างมากภายใต้ชื่อเดียวกัน"มัดหัวใจเจ้าชายเย็นชา" ร่วมกับ อายาเมะ โกริกิ ภาพยนตร์ได้รับการตอบรับที่ดีซึ่งทำให้เขาได้รับความสนใจจากสาธารณชนที่มากขึ้น ยามาซากิยังร่วมแสดงนำกับ ทาโอะ สึจิยะ ใน"ออเรนจ์" ภาพยนตร์เรื่องนี้ประสบความสำเร็จ สร้างรายได้ราว 28 ล้านดอลลาร์สหรัฐ และเป็นภาพยนตร์ญี่ปุ่นที่ได้สร้างรายได้มากที่สุดในปี 2016 ยามาซากิชนะรางวัลเจแปนอะแคเดมีฟิล์มครั้งที่ 39 สาขานักแสดงมาใหม่แห่งปี 2016 จากภาพยนตร์ดังกล่าว และในปีเดียวกันเขาปรากฏในละครโทรทัศน์จากมังงะเดธโน้ตภาคคนแสดง แสดงเป็น แอล และ"อาซาโดระ" เรื่อง"มาเระ" ซึ่งนำแสดงโดยทาโอะ สึจิยะ
ในเดือนมกราคม ค.ศ. 2018 ยามาซากินำแสดงในละครโทรทัศน์ฤดูหนาวเรื่อง"จุมพิตมรณะ" (Kiss that Kills) ในบทบาทโฮสต์ไนต์คลับ ซึ่งเป็นการนำแสดงละครโทรทัศน์ครั้งแรกของเขา ร่วมนำแสดงกับ มูงิ คาโดวากิ, มักเก็นยู อาราตะ และ มาซากิ ซูดะ ในปี 2018 ยามาซากินำแสดงในละครโทรทัศน์การแพทย์เรื่อง"กูดด็อกเตอร์" โดยได้รับเค้าโครงจากละครโทรทัศน์เกาหลีใน ค.ศ. 2013 ภายใต้ชื่อเดียวกัน เล่าเรื่องราวของชายออทิสติกหนุ่มที่ได้มาเป็นกุมารศัลยแพทย์ "กูดด็อกเตอร์" ได้รับการตอบรับเชิงบวกจากผู้ชม และเป็นครั้งแรกของยามาซากิที่ได้แสดงเป็นแพทย์และรับบทบาทที่แปลกใหม่ เขาได้รับรางวัลนักแสดงนำชายยอดเยี่ยมในรางวัลเทเลวิชันดรามาอะแคเดมีจากละครโทรทัศน์เรื่องนี้
ใน ค.ศ. 2020 ยามาซากินำแสดงในภาพยนตร์ภาคคนแสดงของ"ยากแท้จริงหนอรักของโอตาคุ" ออกฉายเดือนกุมภาพันธ์ ปัจจุบันเขาเป็นที่รู้จักจากบทบาทตัวละครหลัก เรียวเฮ อาริซุ ในละครชุดดัดแปลงของเน็ตฟลิกซ์"อลิสในแดนมรณะ"
คิต คอนเนอร์

คิต เซบาสเตียน คอนเนอร์ (เกิด 8 มีนาคม พ.ศ. 2547) เป็นนักแสดงชาวอังกฤษ ภาพยนตร์ของเขา ได้แก่ "เก็ตแซนตา" (2014), "ร็อกเกตแมน" (2019), และ "ลิตเทิลโจ" (2019) ผลงานทางโทรทัศน์ เขามีบทบาทสมทบในซีรีส์ของซีบีบีซีเรื่อง "ร็อกเกตส์ไอแลนด์" (2014–2015) พากย์เสียงในซีรีส์ของบีบีซีวันและเอชบีโอเรื่อง "ฮิสดาร์กแมทีเรียลส์" และแสดงเป็นนิก เนลสัน ในซีรีส์เน็ตฟลิกซ์เรื่อง "เธอทำให้ใจฉันหยุดเต้น" (2022)
ชีวิตส่วนตัว.
คอนเนอร์ได้ออกมาเปิดเผยผ่านทางทวิตเตอร์ในเดือนตุลาคม ปี 2022 ว่าตนเองเป็นชายรักร่วมสองเพศ
การล้อมมารีอูปอล

การล้อมมารีอูปอล เป็นการสู้รบทางทหารอย่างต่อเนื่องระหว่างยูเครน รัสเซีย และสาธารณรัฐประชาชนดอแนตสก์ซึ่งเป็นกลุ่มแบ่งแยกดินแดนที่ได้รับการสนับสนุนจากรัสเซีย ระหว่าง การรุกรานทางตะวันออกของยูเครน และ การรุกรานทางใต้ของยูเครน ซึ่งเป็นส่วนหนึ่งของการรุกรานยูเครนของรัสเซีย ที่เริ่มเมื่อวันพฤหัสบดีที่ 24 กุมภาพันธ์ และสิ้นสุดในวันอาทิตย์ที่ 22 พฤษภาคม พ.ศ. 2565 เมื่อรัสเซียประกาศว่ากองกำลังยูเครนที่เหลืออยู่ใน มารีอูปอล ยอมจำนนหลังจากที่พวกเขาได้รับคำสั่งให้ยุติการสู้รบ
มารีอูปอลตั้งอยู่ในแคว้นดอแนตสก์ในยูเครน แต่ถูกสาธารณรัฐประชาชนดอแนตสก์อ้างสิทธิ์ กองกำลังรัสเซียปิดล้อมเมืองอย่างสมบูรณ์ในวันพุธที่ 2 มีนาคม หลังจากนั้นพวกเขาก็ค่อย ๆ เข้ายึดเมืองได้ เมื่อถึงวันเสาร์ที่ 22 เมษายน กองกำลังยูเครนที่เหลือได้ถอยทัพไปยังโรงรีดเหล็กอาซอว์สตัลซึ่งเป็นโรงงานอุตสาหกรรมขนาดใหญ่ที่มีการป้องกันอย่างสูง
กาชาด อธิบายถึงสถานการณ์ดังกล่าวว่า "พังพินาศ" และทางการยูเครนกล่าวหารัสเซียว่าสร้างวิกฤตด้านมนุษยธรรมครั้งใหญ่ในเมือง โดยเจ้าหน้าที่ของเมืองรายงานว่ามีพลเรือนเสียชีวิตประมาณ 21,000 คน เจ้าหน้าที่ของยูเครนยังรายงานด้วยว่าอย่างน้อย 95% ของเมืองถูกทำลายระหว่างการสู้รบ ซึ่งส่วนใหญ่เกิดจากการทิ้งระเบิดของรัสเซีย